રજનીકાંતે રાજકારણમાં એવા સમયે એન્ટ્રી કરી છે, જ્યારે તમિલનાડુમાં એક તરફ રાજકીય કટોકટી ચાલી રહી છે. જયલલિતાના નિધન પછી એઆઇએડીએમકે પાર્ટીમાં અંદરો અંદર ફુટ પડી ગઇ છે. આ પાર્ટીનું યોગ્ય નેતૃત્વ કરે એવું કોઇ નથી. જયલલિતાના નિધન બાદ પન્નીરસેલ્વમ અને શશિકલા વચ્ચે સતત તણાવ રહ્યો છે. આવા સમયે રાજકારણમાં રજનીકાંતનો પ્રવેશ, જેઓ લોકોમાં ઘણા લોકપ્રિય છે, એ સત્તાધારી પક્ષ માટે ચિંતા સમાન છે.